stanford-oval/wikipedia huggingface dataset:
Kela (komponentti)
Kuristimet ja reaktorit > Yhteismuotokuristin

Yhteismuotokuristimessa (englanniksi common mode choke, CMC) on kaksi tai useampia käämejä samansuuntaisesti. Yhteismuotokuristin päästää lävitseen eromuotoiset virrat, mutta estää yhteismuotoisen virran kulkua. Esim. differentiaalisen signaalilinjan (vaikkapa RS-485-väylän) signaalijännite säilyy lähes muuttumattomana, mutta molemmissa signaaleissa samanlaisena oleva signaali suodattuu. Yhteismuotokuristimia käytetään usein radiotaajuisten häiriöiden vaimentamiseen (EMC-suojaus).
Käyttötarkoituksia

Keloja käytetään esimerkiksi häiriönpoistoon ja ali- ja ylipäästösuotimina, kuten kaiuttimen jakosuotimena.
Sähkömagneetti on kelan sovellus, jossa kelan ydin on rautaa. Sähkömagneetti vaatii tasavirran toimiakseen.[lähde? ]
Sähkömuuntajassa ei ole kelaa.selvennä Muuntajan käämit muodostavat periaatteessa muuntajan sydämen kanssa kelat, mutta kela ei ole mikään muuntajan erillinen osa. Muuntajan sydämen ympärillä on aina vahintään kaksi käämiä jotka vuorovaikuttavat sähkömagneettisesti toistensa kanssa siirtäen energiaa käämien välillä. Energia siirtyy virtapiiristä toiseen käämien välisen keskinäisinduktanssin välityksellä. Kelassa on vain yksi käämi, kun muuntajassa käämejä on vähintään kaksi. Saman kelasydämen ympärillä voi toki olla useampi käämi, mutta kelan ollessa kyseessä niistä käytetään vain yhtä kerrallaan tai muutoin kyseessä on muuntaja ja käämien virrat vaikuttavat toisiinsa.
Käyttökohteita ovat muun muassa radiot, televisiot, puhelimet ja autot.
Kirjallisuutta

Wiio, Osmo A.; Somerikko, Unto V.: Nuorten radiokirja.  Tekniikan Maailma, 1963.
Aiheesta muualla

Ideaalinen käämi AC-piirissä ja induktiivinen reaktanssi Opetus.tv.  3.9.2012. Viitattu 9.3.2022.
Helvarin kuristimia loisteputki- ja kaasupurkausvalaisimille.
Tämänkaltaisia yhteismuotokuristimia käytetään usein sähköverkkoon kytkettävissä hakkuriteholähteissä vaimentamaan sähköverkkoon päin johtuvia suurtaajuisia häiriöitä.
Papinlammi (Tammela)

| Papinlammi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°46′26″N, 23°50′11″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue (35.93)
Laskujoki:  ei ole 
Mittaustietoja
Pinnankorkeus:  98,9 m 
 fiPapinlammi 
Papinlammi on Kanta-Hämeessä Tammelassa Kaukolannummen alueella sijaitseva lampi, joka kuuluu Kokemäenjoen vesistön Loimijoen valuma-alueella Pyhäjärven alueeseen.
Maantiede

Soikion muotoisen lammen halkaisija on 50 metriä. Lampeen ei laske tulo-ojia eikä sillä ole jaksuojaa. Lampi saa vetensä harjualueen pohjavedestä suotumalla tai lähteistä. Lammen ranta on pääosin Kaukolannummen harjumaaston kuivaa kangasmetsää. Rantojen lähialueet ovat kuitenkin soistuneet. Rannoille ei ole rakennettu asuntoja, mutta rantaan tulee metsäautotie Kaukolan kylästä.
Luonnonhistoria

Viime jääkauden jälkeen noin 10 000 vuotta sitten, kun mannerjäätikkö suli ja sen reuna vetäytyi kohti luodetta, purki jäätikön alta virtaava jäätikköjoki nykyiseen Kaukolaan vetensä. Veden virtauksen mukana kulkeutui paljon kiveä ja hiekkaa, jota läjittyi purkaustunneliin ja kasautui purkausaukon eteen. Nämä kivi- ja hiekkajäänteet muodostavat Kaukolannummen harjut, joka osa Lopelta Humppilaan jatkuvaa harjujaksoa. Suurin harju on Kaukolanharju, jonka pitkä yhtenäinen selänne kiemurtelee nummen reunaa.
Kaukolanharju muodostaa Pyhäjärven ja Kuivajärven väliin rikkonaiseen kannaksen, jossa veden täyttämät harjujen välit ja supat muodostavat mosaiikkimaisen vyöhykkeen. Harjun rakenteita kulkee myös järven vedenpinnan alla ja osa niistä ovat peittyneet myös savien alle. Alue on nykyään osa Saaren kansanpuistoa, jossa voi vapaasti retkeillä ja tutustua luonnonkohteisiin ja alueen historiaan.
Alueen 11−13 lampea ovat syntyneet, kun jäätikköjoen suuaukon reunan jääseinämästä irtosi jäävuorenkappaleita, jotka hautautuivat hiekan joukkoon. Myöhemmin, kun mannerjään reuna oli vetäytynyt riittävän kauaksi, hiekan alla olleet jäävuoret sulivat ja hiekkaan jäi sille paikalle syvä ja jyrkkäreunainen painauma. Näitä painaumia kutsutaan harjusupiksi tai vain supiksi.
Phạm Thị Thảo

| Mitalit> Maa:   Vietnam.Naisten soutu.Aasian kisat  | Mitalit> Maa:   Vietnam.Naisten soutu.Aasian kisat  | Mitalit> Maa:   Vietnam.Naisten soutu.Aasian kisat  | Maa:   Vietnam> Naisten soutu. |
| --- | --- | --- | --- |
|  Kultaa | Jakarta 2018 | Kevyt pariaironelikko |  |
|  Hopeaa | Kanton 2010 | Pariairokaksikko |  |
|  Hopeaa | Incheon 2014 | Kevyt pariaironelikko |  |
|  Pronssia | Incheon 2014 | Nelikko |  |
| Kaakkois-Aasian kisat  | Kaakkois-Aasian kisat  | Kaakkois-Aasian kisat  |  |
|  Kultaa | Singapore 2015 | Kevyt pariairokaksikko 500 m |  |
|  Kultaa | Singapore 2015 | Kevyt pariairokaksikko 1 000 m |  |
|  Hopeaa | Naypyidaw 2013 | Pariairokaksikko |  |
|  Hopeaa | Naypyidaw 2013 | Kevyt nelikko |  |
Phạm Thị Thảo (25. kesäkuuta 1989) on vietnamilainen kilpasoutaja. Hài on kilpaillut kertaalleen olympialaisissa, kun hän osallistui parinsa Phạm Thị Hàin kanssa Lontoon olympialaisissa 2012 kevyeen pariairokaksikkoon. He hävisivät alkueränsä ja olivat viidensiä keräilyerässään. C-finaalissa he olivat neljänsiä ja lopputilastoissa he sijoittuivat sijalle 16. Thảo on kilpaillut myös MM-kilpailuissa pääsemättä koskaan A-finaaliin. Thảo on voittanut kertaalleen kultaa Aasian kisoissa. Tämä tapahtui vuonna 2018, kun hän voitti kevyen pariairokaksikon. Hänellä on Aasian kisoista myös kaksi hopeaa ja yksi pronssi. Hopeat ovat vuosilta 2010 pariairokaksikosta ja 2014 kevyestä pariairokaksikosta. Pronssi on vuodelta 2014 nelikkokilpailusta. Thảo on kaksinkertainen Kaakkois-Aasian kisojen mestari, kun hän voitti Singaporessa 2015 kevyen pariairokaksikkokilpailun sekä 500 että 1000 metrillä. Hänellä on myös Kaakkois-Aasian kisoista kaksi hopeaa vuodelta 2013 pariairokaksikosta ja kevyestä nelikosta.
Pelastusristeilijä

Pelastusristeilijä Jenny Wihuri kotilaiturissaan Helsingissä vuonna 2010.
Pelastusristeilijä on ihmisten etsintään ja pelastamiseen käytettävä alustyyppi. Nimitys on ollut käytössä esimerkiksi Suomen Meripelastusseuralla ja sen sisarjärjestöillä Ruotsissa, Norjassa ja Saksassa. Pelastusristeilijä on yleensä kooltaan ja varustuksiltaan sellainen, että se pystyy toimimaan merellä itsenäisesti pitkähkön ajan. Tämä edellyttää käytännössä aluksella olevia lepo- ja ruokailutiloja miehistölle. Miehistön koon on myös oltava riittävän suuri, jotta työ aluksella voidaan jakaa vuoroihin eli vahteihin osan miehistöstä työskennellessä ja osan levätessä.
Aiheesta muualla

Meripelastus.fi
Painonnosto kesäolympialaisissa 2020 – naisten 87 kg

Naisten painonnoston 87 kg Tokion kesäolympialaisissa 2020 kilpaillaan 2. elokuuta 2021 Tokyo International Forumissa. Kilpailuun osallistuu 14 urheilijaa.
Karsinnat

Olympialaisiin pääsee 14 urheilijaa. Kahdeksan urheilijaa valitaan IWF:n maailmanlaajuisen rankingin perusteella. Viisi urheilijaa valitaan maanosien (Aasia, Afrikka, Amerikka, Eurooppa, Osenia) sisäisten rankingien perusteella siten, että maanosasta pääsee yksi urheilija olympialaisiin. Rankingit tarkastetaan 30. huhtikuuta 2021. Viimeinen paikka on varattu joko isäntämaa Japanille tai se täytetään erillisellä kutsulla. Yhdestä maasta saa osallistua korkeintaan yksi urheilija yhteen painoluokkaan. Samoin yhdestä maasta saa osallistua korkeintaan neljä urheilijaa yhden sukupuolen painoluokkiin maailmanlaajuisten rankingin perusteella. Maanosien paikoista saa osallistua korkeintaan kolme urheilijaa yhden sukupuolen painoluokkiin.
Karsinnat > Olympialaisiin pääsevät urheilijat

| Karsintatapa | Paikat | Urheilija |
| --- | --- | --- |
| Maailmanranking | 8 |  Wang Zhouyu (CHN) |
| Maailmanranking | 8 |  Mattie Rogers (USA) |
| Maailmanranking | 8 |  Lidia Valentín (ESP) |
| Maailmanranking | 8 |  Crismery Santana (DOM) |
| Maailmanranking | 8 |  Tamara Salazar (ECU) |
| Maailmanranking | 8 |  María Fernanda Valdés (CHI) |
| Maailmanranking | 8 |  Naryury Pérez (VEN) |
| Maailmanranking | 8 |  Mönkhjantsangiin Ankhtsetseg (MGL) |
| Aasia | 1 |  Kang Yeoun-hee (KOR) |
| Afrikka | 1 |  Clementine Meukeugni (CMR) |
| Amerikka | 1 |  Jaqueline Ferreira (BRA) |
| Eurooppa | 1 |  Gaëlle Nayo-Ketchanke (FRA) |
| Oseania | 1 |  Kanah Andrews-Nahu (NZL) |
| Isäntämaa/kutsu | 1 |  Elena Cîlcic (MDA) |
Kilpailu

| Sijoitus | Nimi | Valtio | Tempaus> 1. | Tempaus> 2. | Tempaus> 3. | Tempaus> Tulos | Työntö> 1. | Työntö> 2. | Työntö> 3. | Työntö> Tulos | Yhteistulos |
| --- | --- | --- | --- | --- | --- | --- | --- | --- | --- | --- | --- |
1.: 
2.: 
3.: 
4.: 
5.: 
6.: 
7.: 
8.: 
9.: 
10.: 
11.: 
12.: 
13.: 
14.:
Petter Hansson Thel

Petter Hansson Thel oli ruotsalainen urkujenrakentaja. Hän rakensi muun muassa Oulun tuomiokirkon 14-äänikertaiset urut vuonna 1651. Hän rakensi tai korjasi myös Uppsalan tuomiokirkon urkuja 1648.
Petter Honoldt

Petter Honoldt (7. helmikuuta 1810 – 9. marraskuuta 1879 Venäjä) oli suomalainen Venäjän keisarillisessa armeijassa palvellut kenraalimajuri.
Petter Honoldtin isä oli tittelineuvos J. Honoldt. Petter Honoldt tuli oppilaaksi Haminan kadettikouluun 1823 ja määrättiin sieltä valmistuttuaan vänrikkinä palvelukseen Liettuan sapööripataljoonaan 1830. Hän osallistui Puolan kapinan kukistamiseen 1831–1832, ylennettiin luutnantiksi ja siirrettiin 2. sapööripataljoonaan 1833. Alikapteeniksi 1834 ylennettynä hänet komennettiin vuoden 1835 alussa kouluttajaksi Novgorodin kadettikouluun ja vakinaistettiin 1836. Vuonna 1845 hänet määrättiin siellä komppanianpäälliköksi kapteeniksi ylennettynä.  Hänet ylennettiin majuriksi 1848. Everstiluutnantiksi 1852 ylennettynä Honoldt siirrettiin komppanianpäälliköksi Moskovan kadettikouluun ja määrättiin siellä pataljoonankomentajaksi 1853. Everstiksi Honoldt yleni 1856 ja kenraalimajuriksi 1863, jolloin hän sai myös eron sotapalveluksesta.
Petter Johan Hämäläinen

Petter Johan Hämäläinen (26. marraskuuta 1821 Kuopio – 23. syyskuuta 1877 Käkisalmi) oli suomalainen kauppias ja valtiopäivämies.
Hämäläisen vanhemmat olivat työmies Erik Hämäläinen ja Eva Stina Korhonen. Hämäläinen muutti Savonlinnasta Käkisalmelle 1846 ja piti siellä ja Impilahdella kauppaa, samoin kuin harjoitti rahtiliikennettä Laatokalla. Käkisalmessa Hämäläinen kuului kaupungin vanhimpiin ja toimi joskus väliaikaisena kunnallisraatimiehenä. Hän oli porvarissäädyssä Käkisalmen edustaja valtiopäivillä  1863–1864.
Phạm Minh Chính

| Phạm Minh Chính |
| --- | --- |

Vietnamin pääministeri
 26. huhtikuuta 2021 –  
Edeltäjä:  Nguyễn Xuân Phúc
Henkilötiedot
Syntynyt: 10. joulukuuta 1958 (ikä 65)
Tiedot
Puolue:  Vietnamin kommunistinen puolue
Phạm Minh Chính (s. 10. joulukuuta 1958) on vietnamilainen poliitikko, joka valittiin maansa pääministeriksi huhtikuussa 2021. Hän on koulutukseltaan kauppatieteiden kandidaatti, ja kuulunut puolueen keskuskomiteaan vuodesta 2006.
Aiheesta muualla

Kuvia tai muita tiedostoja aiheesta Phạm Minh Chính Wikimedia Commonsissa
Petter Jakob Hjelm

| Petter Jakob Hjelm> Henkilötiedot |
| --- | --- |
Syntynyt: 2. lokakuuta 1746 Sunnerbo härad, Småland
Kuollut: 7. lokakuuta 1813 Tukholma
Kansalaisuus:  ruotsalainen
Koulutus ja ura
Tutkinnot:  Upsalan yliopisto
Tutkimusalue:  kemia, metallurgia
Tunnetut työt:  molybdeenin löytäminen
Petter Jakob Hjelm (2. lokakuuta 1746 Sunnerbo härad, Smoolanti, Ruotsi – 7. lokakuuta 1813 Tukholma) oli ruotsalainen kemisti, joka löysi molybdeenin vuonna 1781.
Hän valmistui ylioppilaaksi 1763 Uppsalassa, ja 1774 hänestä tuli vuorikollegion virkamies.
Carl Wilhelm Scheelen toimeksiannosta hän 1781 eristi molybdeenin. Hän tutki myös mangaania, jonka löysi 1774 Johan Gottlieb Gahn. 1782 hänestä tuli kuninkaallisen rahapajan johtaja, 1784 tiedeakatemian jäsen ja vuodesta 1794 kuolemaansa saakka hän palveli vuoriministeriössä.
Hjelm laati useita kirjoituksia kemiasta ja metallurgiasta. Hänen jälkeenjääneissä papereissaan oli myös Taalainmaan porfyyrimuodostelmien geologinen kuvaus.
Painonnosto kesäolympialaisissa 2020 – naisten 64 kg

Naisten painonnoston 64 kg Tokion kesäolympialaisissa 2020 kilpailtiin 27. heinäkuuta 2021 Tokyo International Forumissa. Kilpailuun osallistui 14 urheilijaa. Kilpailun voitti kanadalainen Maude Charron uudella olympiaennätyksellä 236 kg. Hän voitti italialaisen Giorgia Bordignon neljällä ja taiwanilaisen Chen Wen-huein kuudella kilogrammalla.
Karsinnat

Olympialaisiin pääsi 14 urheilijaa. Kahdeksan urheilijaa valittiin IWF:n maailmanlaajuisen rankingin perusteella. Viisi urheilijaa valittiin maanosien (Aasia, Afrikka, Amerikka, Eurooppa, Osenia) sisäisten rankingien perusteella siten, että maanosasta pääsi yksi urheilija olympialaisiin. Rankingit tarkastettiin 30. huhtikuuta 2021. Viimeinen paikka oli varattu joko isäntämaa Japanille tai se täytettiin erillisellä kutsulla. Yhdestä maasta sai osallistua korkeintaan yksi urheilija yhteen painoluokkaan. Samoin yhdestä maasta sai osallistua korkeintaan neljä urheilijaa yhden sukupuolen painoluokkiin maailmanlaajuisten rankingin perusteella. Maanosien paikoista sai osallistua korkeintaan kolme urheilijaa yhden sukupuolen painoluokkiin.
Karsinnat > Olympialaisiin pääsevät urheilijat

| Karsintatapa | Paikat | Urheilija |
| --- | --- | --- |
| Maailmanranking | 8 |  Mercedes Pérez (COL) |
| Maailmanranking | 8 |  Maude Charron (CAN) |
| Maailmanranking | 8 |  Angie Palacios (ECU) |
| Maailmanranking | 8 |  Sarah Davies (GBR) |
| Maailmanranking | 8 |  Giorgia Bordignon (ITA) |
| Maailmanranking | 8 |  Chen Wen-huei (TPE) |
| Maailmanranking | 8 |  Marina Rodríguez (CUB) |
| Maailmanranking | 8 |  Lisa Schweizer (GER) |
| Aasia | 1 |  Elreen Ando (PHI) |
| Afrikka | 1 |  Chaima Rahmouni (TUN) |
| Amerikka | 1 |  Sema Nancy (NCA) |
| Eurooppa | 1 |  Nuray Levent (TUR) |
| Oseania | 1 |  Kiana Elliott (AUS) |
| Isäntämaa/kutsu | 1 |  Yasmin Zammit Stevens (MLT) |
Kilpailu

| Sijoitus | Nimi | Valtio | Tempaus> 1. | Tempaus> 2. | Tempaus> 3. | Tempaus> Tulos | Työntö> 1. | Työntö> 2. | Työntö> 3. | Työntö> Tulos | Yhteistulos |
| --- | --- | --- | --- | --- | --- | --- | --- | --- | --- | --- | --- |
| 1. | Maude Charron |  Kanada | 102 | 105 | 108 | 105 | 128 | 128 | 131 | 131 | 236 OR |
| 2. | Giorgia Bordignon |  Italia | 98 | 101 | 104 | 104 | 121 | 126 | 128 | 128 | 232 |
| 3. | Chen Wen-huei |  Kiinan Taipei | 97 | 100 | 103 | 103 | 127 | 130 | 130 | 127 | 230 |
| 4. | Mercedes Pérez |  Kolumbia | 101 | 101 | 105 | 101 | 126 | 131 | 131 | 126 | 227 |
| 5. | Sarah Davies |  Iso-Britannia | 97 | 100 | 100 | 100 | 127 | 127 | 133 | 127 | 227 |
| 6. | Angie Palacios |  Ecuador | 100 | 104 | 108 | 104 | 122 | 127 | 127 | 122 | 226 |
| 7. | Elreen Ando |  Filippiinit | 96 | 99 | 100 | 100 | 118 | 122 | 122 | 122 | 222 |
| 8. | Marina Rodríguez |  Kuuba | 95 | 98 | 98 | 98 | 118 | 123 | 123 | 123 | 221 |
| 9. | Nuray Levent |  Turkki | 97 | 100 | 103 | 100 | 116 | 120 | 124 | 120 | 220 |
| 10. | Lisa Schweizer |  Saksa | 97 | 100 | 102 | 100 | 117 | 121 | 121 | 117 | 217 |
| 11. | Kiana Elliott |  Australia | 93 | 97 | 101 | 101 | 108 | 108 | 111 | 108 | 209 |
| 12. | Sema Nancy |  Nicaragua | 87 | 87 | 92 | 87 | 110 | 115 | 118 | 115 | 202 |
| 13. | Yasmin Zammit Stevens |  Malta | 84 | 84 | 87 | 84 | 101 | 101 | 105 | 105 | 189 |
| 14. | Chaima Rahmouni |  Marokko | 88 | 91 | 93 | 91 | 110 | 110 | 111 | – | – |
Petter Solberg World Rally Team

|  Petter Solberg WRT |
| --- | --- |
Koko nimi:  Petter Solberg World Rally Team
Päämaja:   Torsby, Ruotsi
Perustettu:  2009
Lopetettu:  2011
Tallipäällikkö:   Ken Rees
Kilpakuljettajat:  11.  Petter Solberg
Runko:  DS3 WRC
Moottori:  Citroën
Renkaat:  M Michelin
Aikaisemmat sarjat:  Rallin MM-sarja
Ensimmäinen kilpailu:  Norjan ralli 2009
Viimeinen kilpailu:  Walesin ralli 2011
Kilpailuja:  35
Tuloksia
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Sijoitus kaudella 2011:  4. (98 p.)
Petter Solberg Katalonian rallissa 2010.
Petter Solberg World Rally Team on Petter Solbergin vuonna 2009 perustama yksityistalli, joka osallistui Rallin MM-sarjaan. Tallipäällikkönä toimi Ken Rees ja tallin ainoaa autoa ajoi Petter Solberg kartanlukijanaan Chris Patterson. Tallin auto oli kaudella 2011 Citroen DS3 WRC.
Subarulla kaudella 2008 ajanut Solberg jäi ilman tallipaikkaa, kun Subaru päätti vetäytyä sarjasta kauden päätyttyä. Kun muista tehdastalleista ei löytynyt vapaita ajajan paikkoja, Solberg päätti perustaa sarjaan oman tallin. Hän hankki päätukijansa John Lunden avustamana Citroën Xsara WRC -auton ja pestasi talliinsa useita entisiä Subarun työntekijöitä. Tallin ensimmäinen kisa 2009 MM-sarjassa oli kauden toinen osakilpailu, Norjan ralli, jossa Solberg sijoittui kuudenneksi. Tallin parhaaksi sijoitukseksi jäi viisi kakkossijaa.
Rallin MM-sarjan tulokset

(Tulosselitteet)
| Kausi | Auto Moottori Renkaat | Kuljettaja | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | Xsara WRC, C4 WRC Citroën P |  | IRE | NOR | CYP | POR | ARG | ITA | GRE | POL | FIN | AUS | ESP | GBR |  | – | – |
| 2009 | Xsara WRC, C4 WRC Citroën P |  Petter Solberg |  | 6 | 3 | 4 | Kesk. | 3 | Kesk. | 4 | Kesk. |  | 4 | 4 |  | – | – |
| 2010 | C4 WRC, Xsara WRC Citroën P |  | SWE | MEX | JOR | TUR | NZL | POR | BUL | FIN | GER | JPN | FRA | ESP | GBR | – | – |
| 2010 | C4 WRC, Xsara WRC Citroën P |  Petter Solberg | 9 | 2 | 3 | 2 | Kesk. | 5 | 3 | 4 | 5 | 2 | 3 | 2 | 2 | – | – |
| 2010 | C4 WRC, Xsara WRC Citroën P |  Yvan Muller |  |  |  |  |  |  |  |  |  |  | 42 |  |  | – | – |
| 2011 | DS3 WRC Citroën M |  | SWE | MEX | POR | JOR | ITA | ARG | GRE | FIN | GER | AUS | FRA | ESP | GBR | 98 | 4. |
| 2011 | DS3 WRC Citroën M |  Petter Solberg | 5 | 4 | 6 | Kesk. | 3 | 4 | 4 | 5 | 5 | 3 | EX | Kesk. | Kesk. | 98 | 4. |
Aiheesta muualla

Kuvia tai muita tiedostoja aiheesta Petter Solberg World Rally Team Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Petter Solberg World Rally Team
Käännös suomeksi
Petter Hansson

Petter Hansson vuonna 2008.
Carl Johan Petter Hansson (s. 14. joulukuuta 1976 Söderhamn, Ruotsi) on ruotsalainen jalkapalloilija, pelipaikaltaan puolustaja.
Hansson edusti muun muassa kotimaassaan Söderhamn FF:ää ja Halmstads BK:ta, Alankomaissa SC Heerenveeniä sekä Ranskan Ligue 1:ssä Stade Rennes'tä, jonka kapteeniksi hänet nimettiin kaudeksi 2008–2009.
Hansson pelasi Ruotsin maajoukkueessa 43 ottelua ja teki niissä kaksi maalia vuosina 2001–2009. Hän on kuulunut Ruotsin joukkueeseen muun muassa vuoden 2004 EM-kisoissa ja vuoden 2006 MM-kisoissa.
Pertti Parviainen

| Pertti Parviainen> Henkilötiedot |
| --- | --- |
Koko nimi:  Pertti Olavi Parviainen
Syntynyt: 30. maaliskuuta 1939 Kotka
Kuollut: 1. maaliskuuta 2009 (69 vuotta)
Kansalaisuus:   Suomi
Koripalloilija
Lempinimi:  Pepe
Pelaajaura
Seurajoukkueet
1955–1965:   Tampereen Pyrintö
Pertti Olavi Parviainen (30. maaliskuuta 1939 Kotka – 1. maaliskuuta 2009) oli suomalainen koripalloilija.
Tampereen Pyrinnön kasvatti Parviainen pelasi Suomen pääsarjassa yhteensä kymmenen kauden ajan. Hän pelasi ainoastaan Pyrinnössä, jossa saavutti SM-hopeaa kaudella 1958.
Pertti Panula

| Pertti Panula> Henkilötiedot |
| --- | --- |
Syntynyt: 1. maaliskuuta 1952 Helsinki (ikä 72)
Kansalaisuus:  Suomi
Ammatti:  biolääketieteen professori
Koulutus ja ura
Tutkinnot:  Helsingin yliopisto (LL 1977, LKT 1980)
Instituutti:  Helsingin yliopisto
Aiheesta muualla
Kotisivu
Pertti Aarre Juhani Panula (s. 1. maaliskuuta 1952 Helsinki) on suomalainen biolääketieteen professori Helsingin yliopistossa (vuodesta 2000-).
Panula kirjoitti ylioppilaaksi Tapiolan yhteiskoulusta vuonna 1971.
Panula valmistui lääkäriksi ja lääketieteen ja kirurgian tohtoriksi Helsingin yliopistosta (LL 1977, LKT 1980). Vuonna 1984 hänet nimitettiin Helsingin yliopiston mikroskooppisen anatomian dosentiksi.
Panula toimi Helsingin yliopiston anatomian assistenttina 1977–1981, vieraili NIMH:ssa Yhdysvaltain Washington DC:ssä (Fogarty Fellow) 1981–1983 ja jatkoi palattuaan anatomian apulaisopettajana 1983–1985 (HY). Panula oli virkaatekevä apulaisprofessori vuonna 1986 (HY), ja sitten Suomen Akatemian vanhempi tutkija 1986–1992. Tänä aikana hän oli vierailevana tutkijana Japanissa Osakan yliopistossa vuonna 1988. Vuosina 1992-2005 hän oli solubiologian professori Åbo Akademissa. Hän on hoitanut ruotsinkielistä biolääketieteen professuuria Helsingin yliopistossa vuodesta 2000.
Panula valittiin Suomen Tiedeseuran jäseneksi vuonna 1995 ja Suomalaisen Tiedeakatemian jäseneksi vuonna 2014.
Pielinen (täsmennyssivu)

Pielinen voi tarkoittaa ainakin seuraavia asioita:
Pielinen, järvi Pohjois-Karjalassa
1536 Pielinen, järven mukaan nimetty asteroidi
Niilo Pielinen (Gaston Lagaffe), André Franquinin luoma sarjakuvahahmo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pielinen”, voi hakea sivunnimihaulla, laajalla sivunnimihaulla tai tekstihaulla.
Peter Coyote

Peter Coyote
Peter Coyote (alk. Peter Cohon) (s. 10. lokakuuta 1941 Manhattan, New York, Yhdysvallat) on yhdysvaltalainen näyttelijä.
Hänet tunnetaan muun muassa elokuvista E.T. (1982), Katkera kuu (1992) ja Erin Brockovich (2000). Lisäksi Coyote tunnetaan Seth Eastmanin dokumentista Painting the Dakota (2002), jossa hän toimi juontajana, sekä tv-sarjoista 4400 ja Tie Avonleaan vuosilta 1989–1996. Lisäksi hän on toiminut kertojana useissa Ken Burnsin dokumenttisarjoissa.
Yksityiselämä

Coyote on ollut kaksi kertaa naimisissa: Marilyn McCannin kanssa vuosina 1977–1997 ja Stefanie Pleetin kanssa vuodesta 1998. Hänellä on kaksi lasta ensimmäisestä avioliitosta.
Palkinnot

Bronze Wrangler (1999, 2002)
Emmy (1993)
Ehdokkuudet

Emmy (1991)
Aiheesta muualla

Peter Coyote Internet Movie Databasessa. (englanniksi)
Pernille Weiss

| Pernille Weiss |
| --- | --- |
 Weiss vuonna 2018.
Euroopan parlamentin jäsen
 Tanska 2019–  
Henkilötiedot
Koko nimi:  Pernille Wiis Weiss (o.s. Tønnesen)
Syntynyt: 12. maaliskuuta 1968 (ikä 56)
Kansalaisuus:  tanskalainen
Tiedot
Puolue:  Konservatiivinen kansanpuolue
Koulutus:  Etelä-Tanskan yliopisto
Aiheesta muualla
pernilleweiss.dk
Pernille Weiss (o.s. Tønnesen; s. 12. maaliskuuta 1968) on tanskalainen konservatiivisen kansanpuolueen poliitikko. Hän on ollut Euroopan parlamentin jäsen vuodesta 2019.
Aiheesta muualla

Kuvia tai muita tiedostoja aiheesta Pernille Weiss Wikimedia Commonsissa
Pernille Weiss Euroopan parlamentin jäsenet. Euroopan parlamentti.
Petter Jakob Bjerve

Petter Jakob Bjerve (27. syyskuuta 1913 Stjørdal – 12. tammikuuta 2004 Oslo) oli norjalainen taloustieteilijä ja työväenpuolueen poliitikko.
Bjerve oli Norjan valtiovarainministeri Einar Gerhardsenin kolmannessa hallituksessa vuosina 1960–1963. Häntä edelsi Trygve Bratteli ja seurasi Andreas Cappelen.
Aiheesta muualla

Norsk biografisk leksikon (norjaksi)